Jabarkan Semut dadi Zombie dari Semut dalam bahasa jawa

Jamur Ophiocordyceps unliateralis duwé sipat parasit lan bisa urip ing semut (Camponotini sp.) ing laladan Zona da Mata, Brazil.

Semut kena infeksi jamur iki nalika semut ditèmplèki spora jamur. Kurang luwih seminggu semut bakal malih dadi zombie.Profesor David Hughes dari University of Pennsylvania kang uga dadi ketua panaliten, nerangake yèn semut kang dadi zombie bakal nggantung lan nyokoti panggonan ngisor godhong lan polah tingkahé uga malih.

Hughes uga nerangaké yèn jamur kang thukul ing ndhas semut bakal thukul kaya antena utawa sungu banjur nyebar spora. Spora iku bakal tiba ing lemah lan ana kang kagawa udan saéngga bisa némplék ing semut liyané.

Ing taun 2009, Hughes nemu semut zombie ing Indonésia. Semut-semut zombie iki nggantung ing godhong kang dhuwuré 25 cm lan duwé kelembapan 95 persèn. Ing panggonan iki jamur bisa thukul rikat banget.

Ing spesiés-spesiés kang tinemu ing Amazon, Hughes nemu semut zombie kanthi ukuran lan wujud kang béda. Ana jamur kang duwé spora cadangan kang bisa némpél luwih akèh ing semut. Nanging jamur kanthi spora ganda iki mung nemplek ing semut-semut kang tinamtu. Steve Shattcuk dari SCIRO Ecosystem Sciences nerangake yèn para panaliti ora bisa nggawe pèstisida saka jamur iki amarga péstisida ora bisa maténi semut kang asalé saka akèh spésies.